
        HEREND VÁROS ÖNKORMÁNYZAT
                     POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705

Ikt.sz.: H/7-536/2019.
Tárgy: Herendi Városüzemeltetési Közszolgáltató Intézmény intézményvezetői pályázat kiírása

Előterjesztés
amely készült a Képviselő-testület 2019. december 3.-i ülésére
Tisztelt Képviselő-testület!
Herend Város Önkormányzat 140/2018. (XI. 29.) számú önkormányzati határozatával pályázatot írt ki a Herendi Városüzemeltetési Közszolgáltató Intézmény intézményvezetői státuszára. A benyújtási határidő lejártának időpontjáig pályázat nem érkezett, ezért a pályázati eljárás eredménytelen volt.

A Herendi Városüzemeltetési Közszolgáltató Intézmény intézményvezetői feladatainak ellátásával megbízott Hegyi Gábor határozott idejű közalkalmazotti jogviszonya és vezetői megbízása 2019. december 31-én lejár. Javasolom, hogy a pályázat elbírálásához Hegyi Gábor vezetői megbízatását január 31-ig hosszabbítsuk meg, mivel a pályázatnak a közigállás honlapján 30 napig kifüggesztve kell lennie magasabb vezetői beosztásnál. 
A közalkalmazottak jogállásáról szóló 1992. évi XXXIII. törvény (továbbiakban: Kjt.) 20/A. § valamint a 20/B.§ (1) bekezdése értelmében a magasabb vezető beosztás ellátására vonatkozó megbízásra a Kjt. 20/A.§ (1) és (3) – (8) bekezdései alkalmazásával pályázatot kell kiírni. 
Kérem a Tisztelt Képviselő-testületet, hogy az előterjesztést, valamint annak mellékletét vitassa meg, és a határozati javaslatot fogadja el:

140/2018. (XI.29.)

számú önkormányzati határozat

Herend Város Önkormányzat Képviselő-testülete a „Közalkalmazottak jogállásáról szóló 1992. évi XXXIII. tv. 20/A. § alapján pályázatot hirdet a Herendi Városüzemeltetési Közszolgáltató Intézmény intézményvezető (magasabb vezető) munkakör betöltésére. A foglalkoztatás jellege: teljes munkaidős. A közalkalmazotti jogviszony időtartama: határozatlan időtartamú közalkalmazotti jogviszony városüzemeltetési ügyintéző munkakörben. A vezetői megbízás időtartama: 5 év határozott időtartamra, 2020. 02. 01 – 2025. 01. 31-ig szól. A Képviselő-testület a pályázati kiírás szövegét jóváhagyja. A jóváhagyott szöveg a határozat melléklete.

A Képviselő-testület Hegyi Gábor, Herend, Vasút u. 57. sz. alatti lakos vezetői megbízását és közalkalmazotti jogviszonyát az állás betöltésének időpontjáig, de legkésőbb 2020. január 31-ig meghosszabbítja alapilletményének és pótlékainak, valamint egyéb bérelemeinek változatlanul hagyása mellett. 

Felelős: polgármester 
Határidő: azonnal 

Herend, 2019. november …… 

Tisztelettel:

Jánszky Lajos László









   
     polgármester
TERVEZET
Herend Város Önkormányzata

                           
a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet
a Herendi Városüzemeltetési Közszolgáltató Intézmény 



Intézményvezető (magasabb vezető)
munkakör betöltésére.
A közalkalmazotti jogviszony időtartama:
határozatlan időtartamú közalkalmazotti jogviszony 
                       

Foglalkoztatás jellege:
Teljes munkaidő
A vezetői megbízás időtartama:
A vezetői megbízás határozott időre, 2020. február 1-től 2025. január 31-ig szól.
A munkavégzés helye:
Herendi Városüzemeltetési Közszolgáltató Intézmény, 8440 Herend, Kültelek 11.
A munkakörbe tartozó, illetve a vezetői megbízással járó lényeges feladatok:
A Herendi Városüzemeltetési Közszolgáltató Intézmény vezetése, munkáltatói jogok gyakorlása az intézmény közalkalmazottjai és a közfoglalkoztatottak tekintetében. Az Intézmény alapító okiratában meghatározott kormányfunkciókkal jelölt alaptevékenységekkel kapcsolatos feladatok ellátása.
Illetmény és juttatások:
Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései és a 77/1993. (V.12.) Korm. rendelet előírásai az irányadók.
                       

Pályázati feltételek:
         Főiskolai, vagy egyetemi szintű építészmérnöki, építőmérnöki, főiskola szintű településmérnöki, gépészmérnöki szakképzettség, 
         magyar állampolgárság
         cselekvőképesség
         büntetlen előélet
         vagyonnyilatkozat-tételi eljárás lefolytatása
A pályázat elbírálásánál előnyt jelent:
          Legalább  5 éves vezetői tapasztalat,
A pályázat részeként benyújtandó iratok, igazolások:
         fényképes önéletrajz
         iskolai végzettségeket, szakképzetségeket igazoló okiratok másolata
    
90 napnál nem régebbi hatósági erkölcsi bizonyítvány, de legalább az erkölcsi bizonyítvány megkéréséről szóló postai szelvény másolata
 
hozzájáruló nyilatkozat: a személyes adatok pályázati eljárással összefüggő kezeléséhez, vagyonnyilatkozat-tételi kötelezettség vállalásáról,
  
a Herendi Városüzemeltetési Közszolgáltató Intézmény intézményvezetői feladatokra vonatkozó elképzelések kidolgozása
A munkakör betölthetőségének időpontja:
A munkakör legkorábban 2020. február 1. napjától tölthető be.
A pályázat benyújtásának határideje: 2020. január 17-ig beérkezőleg

A pályázati kiírással kapcsolatosan további információt Jánszky Lajos László polgármester nyújt, a 88-513-701 -os telefonszámon.
A pályázatok benyújtásának módja:
  
Postai úton, a pályázatnak Herend Város Önkormányzat címére történő megküldésével (8440 Herend, Kossuth u. 97.). Kérjük a borítékon feltüntetni a pályázati adatbázisban szereplő azonosító számot: 7-.........../2019. , valamint a munkakör megnevezését: " Herendi Városüzemeltetési Közszolgáltató Intézmény  VEZETŐI PÁLYÁZAT".
    
Elektronikus úton Jánszky Lajos László részére a polgarmester@herend.hu E-mail címen keresztül
         Személyesen: Jánszky Lajos László, Veszprém megye, 8440 Herend, Kossuth u. 97.
A pályázat elbírálásának módja, rendje:
A pályázatot személyesen, vagy postai úton kell benyújtani a fenti időpontok figyelembevételével. A munkakör a pályázatok elbírálását követően 2020. 02. 01. napjától tölthető be. A közalkalmazottak jogállásáról szóló 1992.évi XXXIII. törvény 21/A § (2) bekezdés alapján 4 hónap próbaidő kerül kikötésre. A pályázatok elbírálója Herend Város Önkormányzatának Képviselő-testülete legkésőbb 2020. január 24. napjáig dönt a közalkalmazott kinevezéséről, vagy eredménytelennek nyilvánítja a pályázati eljárást.
A pályázat elbírálásának határideje: 2019. január 24.
A pályázati kiírás további közzétételének helye, ideje:
         www.herend.hu –  2019.  december 6.
A KÖZIGÁLLÁS publikálási időpontja: 2019. december 6.
A pályázati kiírás közzé tevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.

